
**Podişul Dobrogei**

**Podişul Dobrogei** este o unitate majoră de relief din **sud-estul ţării**.

**Limitele Podişului Dobrogei sunt** :

* **La Nord –Graniţa cu Ucraina şi Delta Dunării**

**Podişul Dobrogei**

* **La Sud – Graniţa cu Bulgaria**
* **La Est – Marea Neagră**
* **La Vest – Dunăre**

Podişul Dobrogei are următoarele **diviziuni** :

* **Podişul Dobrogei de Nord** - format din Munţii Măcin, Dealurile Tulcei, Podişul Niculiţel, Podişul Babadag
* **Podişul Dobrogei Centrale** – format din Podişul Casimcei
* **Podişul Dobrogei de Sud** – format din Podişul Medgidiei, Podişul Oltinei, Podişul Negru Vodă

În Podişul Dobrogei întâlnim **cel mai vechi relief aflat la suprafaţă** – cel din Podişul Casimcei, format pe **şisturi verzi în orogeneza caledoniană**. Munţii Măcin s-au format în **orogeneza hercinică** iar Podişul Dobrogei de Sud s-a format prin **sedimentare**.

Podişul Dobrogei este alcătuit din **mai multe tipuri de roci** :

* În Podişul Casimcei se găsesc **şisturi verzi**
* În Munţii Măcin întâlnim **granit**
* În Podişul Dobrogei de Sud – roci sedimentare (**calcare, argile** ) care sunt acoperite cu loess. **Loessul** este o rocă poroasă şi prăfoasă de culoare galbenă.



**Loess**

**Şisturi verzi la suprafaţă**

Altitudinile sunt cuprinse între **200 şi 400 de metri în Podişul Dobrogei de Nord** şi de sub **200 de metri în Podişul Dobrogei de Sud**.

Altitudinea maximă este de **467 de metri în Vârful Greci din Munţii Măcin**.



Există **relief carstic şi relief litoral**. La nord de Capul Midia ţărmul este jos , cu plajă iar la sud de acesta ţărmul este înalt cu faleză.

**Vf. Greci 467 m**